Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 54

2. Általános képességek fejlesztése – Az észlelés, figyelem-összpontosítás, elemzés, rendezés, megformálás, kivitelezés. – Utasítás pontos megértése, követése, helyes munkatempó megválasztása, fenntartása. – Hosszú távú emlékezet fejlesztése: vizuális, akusztikus, motoros. – Lényegkiemelés képességének fejlesztése, koncentrálóképesség növelése. – A tanuláshoz való viszonyulás képességének fejlesztése: feladattudat, kitartás, érdeklődés, kreativitás, önmegvalósítás. – A beszédkészség fejlesztése, a szókincs bővítése, a megnyilatkozás képességének formálása, bátorítás. – Erkölcsi értékek, normák kiépítése. – Önismeret, önértékelés formálása. – Esztétikai érzék fejlesztése. A szakasz végén elvárható követelmények – A tanuló hajtsa végre a tanult óraszervezést segítő rendgyakorlatokat, értse az utasításokat, vezényszavakat. – Legyen képes 4 ütemű gimnasztikai gyakorlatokat eszközzel végrehajtani. 2006/89/II. szám – Tudjon a távolságnak megfelelően gyorsan és kitartóan futni 6-8 percig. – Sajátítsa el az ugrások sajátos mozgásösszetevőit – alkalmazza azokat fejlettségének megfelelően. – Tudja a hajító mozdulatot pontosan kivitelezni. – Törekedjen az elsajátított gyakorlatok összefüggő, biztos végrehajtására. – Törekedjen az ugrásoknál a bátor nekifutásra, az erőteljes elrugaszkodásra, az esztétikus kivitelezésre. – Fejlődjön a statikus, dinamikus és egyensúlyozó képessége. – Alkalmazza a labda birtokbavételének és kézzel, lábbal történő továbbításának legegyszerűbb változatait. – Tudja játék közben is alkalmazni a tanult technikai elemeket. – Tudjon játék közben tartósan figyelni, összpontosítani és gyorsan reagálni. – Legyen képes mellúszással úszni. FEJLESZTŐ SZAKASZ (7–8. évfolyam) Tantárgyi tartalmak, témakörök Témakör Tartalom Rendgyakorlatok Sorakozások, nyitódások, zárkózások: vonal- és oszlopalakzatban, az igazodás, takarás begyakorlásával. Fejlődés kettes oszlopba, járás és lassú futás közben, torlódásmentes átmenettel. Menetelés alakzatformálással. Sorbontások, alakzatváltások különböző formái. Gimnasztika Szabadgyakorlatok és szabadgyakorlati alapformájú társas, kéziszer- és egyszerű szergyakorlatok emelt szériaszámmal. Önálló bemelegítés 8-10 gimnasztikai gyakorlattal, egyénileg, előtornászással, párban: tükörképjáték. Zenés gimnasztika. A biomechanikailag helyes testtartást tudatosító, kialakító, automatizáló és fenntartó gyakorlatok rendszeres végzése – valamint légzőgyakorlatok – a testtájanként végighaladva a testtartásért felelős valamennyi izomcsoport erősítését és nyújtását szolgáló mozgásanyagon, a tanév során folyamatosan ismételve, a kiindulási és véghelyzetek pontos meghatározására valamint a lassú és pontos kivitelezésre ügyelve, a hibás kivitelezés javításával és a tanulócsoport képességeinek figyelembevételével, valamint a korosztály jellemzőinek megfelelő illeszkedéssel a testnevelési óra többi eleméhez. Atlétika Futások: futóiskola feladatai nehezedő feltételek között. Rövid- és középtávú futások egyénileg és csoportosan, időméréssel. Térdelőrajt vezényszóra, kifutással. Ugrások: ugróiskola feladatai, helyből, sorozatban. Távolugrás teljes rohammal, elugródeszkáról, guggoló technikával. Magasugrás: lépő technikával, a magasság fokozatos emelésével – differenciáltan Dobások: helyből, nekifutásból, távolba és célba, egy és két kézzel. Kislabdadobás teljes rohammal, keresztlépéssel, teljesítményemeléssel. Súlylökés 2 kg-os tömött labdával, oldalfelállásból. Torna Ismert 3-6 elem összekapcsolásával összefüggő talajgyakorlat végzése. Talajtorna: fejenállás térdelésből, guggolásból, terpeszállásból indítva, gurulás előre, érkezés guggolásba. Kézenállás, ereszkedés gurulóátfordulásba. Kézen átfordulás oldalra, szekrényugrás, átguggolás, átterpesztés 5. rekeszállásban, dobbantó használatával – képesség szerint differenciáltan. Ismert elemek összekapcsolása gyűrűn: zsugor, hátsó, nyújtott testű, lebegő lefüggés. Függésgyakorlatok: bordásfalon, „vándormászás” karral, rúdon és kötélen mászás 2-3-szor egymás után – fejlettség, adottság szerint függésgyakorlatok: mászás fel, le bordásfalon, kötélen és rúdon – fejlettség szerint. Egyensúlygyakorlatok: tornapad merevítő gerendáján (50 cm magasság). Járások, fordulatok, leguggolások, meghatározott kar- és lábtartások, leugrások hozzáépítésével. 2006/89/II. szám Témakör Tartalom Testnevelési és sportjátékok Sportjátékok: labdarúgás, kosárlabdázás. A játékok technikai, taktikai alapjainak begyakorlása, a szabályok fokozatos szigorításával (gyorsindítások, cselezések, pontszerzésre törekvés). Röplabdázás: csökkentett játéktéren, alacsony magasság felett: alsónyitás, egy- és kétkezes alkarérintés, kosárérintés, leütés, feladás, sáncolás mozgáselemek beépítésével. Küzdőjátékok: húzások-tolások párokban és csoportban. Természetben űzhető sportok A helyi lehetőségek függvényében választhatóak a sportágak és sporteszközök. Kerékpározás: alapvető KRESZ-ismeretek alkalmazásával, illetve terepen. Gördeszkázás, görkorcsolyázás: ügyességi feladatokba építve. Tollaslabdázás: mozgáselemek tudatos alkalmazásával, házi szabályokkal meccsjáték. Téli foglalkozás a szabadban, ötletjátékok. Könnyített testnevelés Mozgáskorrekciót szolgáló gyakorlatok egyénre szabottan, valamint a testnevelés tantervben a nem ellenjavallt tananyagok. Úszás Úszásnemek: mell-, gyorsúszás. Szárazföldi gyakorlatok. Speciális célgimnasztika. Vízbiztonsági gyakorlatok. Mell- és gyorsúszás növekvő távon, a kar-, lábtempó és a légvétel technikájának összehangolása, begyakorlása. Rajttechnika és fordulók úszásnemekhez kapcsolása. Vízi játékok. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes